ललित नारायण मिथिला विश्वविद्यालय

ललित नारायण मिथिला विश्वविद्यालय (LNMU), जे पहिने मिथिला विश्वविद्यालय, भारतक एकटा सार्वजनिक विश्वविद्यालय छल। सन् १९७२ मे शुरू भेल, विश्वविद्यालय शुरूमे दरभंगा-सकरी मार्गकें सारा मोहनपुर गामकें मोहनपुर हाउससँ सचालित होईत छल। सन् १९७५ मे एकरा राज दरभंगा के परिसरमे स्थानान्तरित करि देल गेल। विश्वविद्यालय मिथिला क्षेत्रक दरभंगा शहरमे अछि, जे उत्तर भारतकें एकटा प्राचीन सांस्कृतिक क्षेत्र छी आ, जे हिमालय आ गङ्गा नदीकें निचला श्रृंखलाक बीचमे स्थित अछि। विश्वविद्यालय स्नातक आ स्नातकोत्तर दुनु पाठ्यक्रमसभक सँगे मानविकी, सामाजिक विज्ञान, जीवन विज्ञान, वाणिज्य आ चिकित्सा जेहन क्षेत्रसभमे शिक्षा प्रदान करैत अछि। ४०० सँ अधिक संकाय शिक्षण आ अनुसन्धानमे लगल अछि।